# data[].attributes.body
Laste vanus: 6-7 aastat

Marsruut: 3,23 km

Aeg: 46 minutit

Kasutatud seade: Android telefon, nutikellad

Kasutatud rakendus: Strava

# data[].attributes.body
Mina ja keskkond: Laps teab ja tunnetab ümbritsevaid ohte; laps oskab kirjeldada kodukoha loodust; laps teab seene ehitust; laps teab kuidas ületada ristmikku.

Keel ja kõne: Laps mõistab abstraktseid üldnimetusi õpitud valdkondades (nt. sõidukid jne); laps nimetab ja oskab kirjeldada ümbruses kasvavaid taimi (puud, põõsad).

Matemaatika: Laps loeb ja järgib lihtsaid kaarte ja suuniseid.

Kunst: Laps kujutab ja värvib esemeid näidise järgi ja fantaasia põhjal.

Tegevuse üldeesmärk – muuta õuesõpe huvitavamaks GPS-kunsti abil.

On võimalik kasutada kogutud materjale edaspidises õppetegevuses. Marsruudist saab pilte välja printida ning kasutada kunsti valdkonna lõimimiseks. Selleks õpetaja annab iga õpilasele seenepilti, mille ta värvib oma fantaasia põhjal ning vajadusel lisab pildile soovitud detaile.

# data[].attributes.body
1.       Mida kujutab kujund, mis GPS-kunstis tekib??

2.       Milliseid  looduse objekte saame leida ja jäädvustada meie GPS-kunstiteekonnal?

3.       Kuidas pildistada nii, et fotod räägivad loo meie päevast?

# data[].attributes.body
GPS-kunsti (ja muude mobiilse õppe) kasutamise võimalused õppetöös:

GPS-kunst võimaldab lastel aktiivselt osaleda õppeprotsessis. See muudab õppimise põnevaks, kuna lapsed saavad liikuda ja avastada ümbritsevat keskkonda, samal ajal luues kunstilisi kujundeid ja pilte GPS- ja mobiilseadmete abil. Lisaks GPS-kunst aitab lastel arendada ruumilist mõtlemist ja tehnoloogiaalaseid oskusi. Lapsed õpivad kaardi lugemist, trajektooride järgimist ja kasutavad digitaalset tehnoloogiat loominguliseks väljenduseks. Looduse- ja ümbritseva keskkonna avastamine koos digitaalsete tööriistadega suurendab laste teadlikkust loodusest ja keskkonnast. GPS-kunsti kasutades saavad lapsed väljendada oma loomingulisust, mis muudab nende liikumise veelgi sisukamaks, sihipärasemaks ja huvitavamaks.

GPS-kunsti (ja muude mobiilse õppe) rakendamisega kaasnevad ohud lastele:

Kuigi tehnoloogia kasutamine pakub palju eeliseid, on oluline piirata selle kasutamist, et vältida liigset ekraaniaega. Laste liigne kokkupuude digiseadmetega võib põhjustada terviseprobleeme, nagu nägemise halvenemine ja vähene füüsiline aktiivsus. Laste liikumine nutiseadmetega võib esile tuua turvalisusriskid. Oluline on tagada, et lapsed on alati täiskasvanu järelevalve all ja teadlikud ohututest käitumisreeglitest väljas liikudes. On oht, et lapsed keskenduvad rohkem tehnoloogiale kui ümbritseva maailma avastamisele ja nautimisele. On oluline tasakaalustada digitaalseid ja füüsilisi tegevusi, et lapsed saaksid täielikult nautida looduskogemusi.

# data[].attributes.body
Milliseid looduse objekte saame leida ja jäädvustada meie GPS-kunstiteekonnal?

GPS-kunstiteekonna käigus leidsime mitmesuguseid looduse objekte, nagu erinevad puud, lilled, põõsad. Saime võimaluse avastada ja jälgida loodust ning õppisime tundma oma ümbrust.

Kuidas pildistada nii, et fotod räägivad loo meie päevast?

Õppisime, kuidas pildistada loodust viisil, mis jutustab meie päeva loo. Tegime pilte erinevatel hetkedel, näiteks leides huvitava taime ja lihtsalt nautides looduse ilu. Iga foto peegeldas kogemust ja meeldejäävaid hetki päevast.

Mida kujutab kujund, mis GPS-kunstis tekib?

Seen :)

# data[].attributes.body
Õppisin, kuidas kombineerida loovust, tehnoloogiat ja looduse tundmist üheks terviklikuks kogemuseks. Mõistsin selle tähtsust tasakaalu leidmisel tehnoloogia kasutamise ja füüsilise tegevuse vahel. Antud tegevus näitas, kuidas nutiseadmed saavad olla kasulikud hariduses. Laste aktiivne kaasamine õppeprotsessis ja nende arvamuste kuulamine võib pakkuda uusi vaatenurki ja ideid, mida täiskasvanud ei pruugi alati märgata.

Kokkuvõttes, GPS-kunst ja mobiilne õppimine pakuvad suurepäraseid võimalusi, et muuta õuesõpe lastele haaravaks ja mõtestatuks. Samas tuleb pidevalt jälgida ja hallata võimalikke riske, et tagada positiivne ja turvaline õpikogemus.